|  |  |
| --- | --- |
| Miljøgodkendelse  Endurobane i Mosegårdens Fritidsområde |  |

|  |
| --- |
|  |
| Enduro Danmark |
| vordingborg.dk |

|  |
| --- |
| Vordingborg Kommune  Østergårdstræde 1A  4772 Langebæk |

Miljøgodkendelse af Endurobane, Barmosen

Udgivet af Vordingborg Kommune april 2024

Sagsbehandlere: Jeanet Severin og Lars Jensen

INDHOLDSFORTEGNELSE

[INDHOLDSFORTEGNELSE 3](#_Toc164078247)

[1. Indledning 5](#_Toc164078248)

[1.1 det ansøgte 5](#_Toc164078249)

[1.2 Godkendelsespligt 6](#_Toc164078250)

[1.3 Planforhold 6](#_Toc164078251)

[1.4 Andre restriktioner 7](#_Toc164078252)

[2. Afgørelse 7](#_Toc164078253)

[2.1 Vilkår for anlægsarbejdet 7](#_Toc164078254)

[2.2 Vilkår for drift af endurobane 11](#_Toc164078255)

[2.3 Vilkår for støj 12](#_Toc164078256)

[2.4 Øvrige bemærkninger 13](#_Toc164078257)

[3. Redegørelse om miljøforhold 14](#_Toc164078258)

[3.1 Baneanlægget 14](#_Toc164078259)

[3.1.1 Nyttiggørelse af affald i form af jord 14](#_Toc164078260)

[3.1.2 Anlæggelse af banen 15](#_Toc164078261)

[3.1.3 Jord, grundvand og overfladevand 15](#_Toc164078262)

[3.1.4 Menneskers sundhed 18](#_Toc164078263)

[3.1.5 Affald 18](#_Toc164078264)

[3.1.6 Til- og frakørsel 19](#_Toc164078265)

[3.2 Enduro Danmarks endurobane 19](#_Toc164078266)

[3.2.1 Befæstede/tætte overflader 19](#_Toc164078267)

[3.2.2 Endurokørsel 19](#_Toc164078268)

[3.2.3 Beskyttelse af jord og grundvand 20](#_Toc164078269)

[3.2.4 Egenkontrol 20](#_Toc164078270)

[3.2.5 Driftsjournal 20](#_Toc164078271)

[3.2.6 Driftsforstyrrelser og uheld 20](#_Toc164078272)

[3.3 Støj 21](#_Toc164078273)

[3.3.1 Støj fra anlægsarbejdet 21](#_Toc164078274)

[3.3.2 Støj fra endurokørsel 22](#_Toc164078275)

[3.4 Støv 23](#_Toc164078276)

[3.5 Ophør 24](#_Toc164078277)

[4. Andre forhold 24](#_Toc164078278)

[4.1 Stærkstrømsrisiko 24](#_Toc164078279)

[4.2 Andre foreningsaktiviteter i fritidsområdet 25](#_Toc164078280)

[4.3 Habitatsvurdering 25](#_Toc164078281)

[4.4 Miljøvurdering 25](#_Toc164078282)

[4.5 BAT 25](#_Toc164078283)

[5. Udtalelser 26](#_Toc164078284)

[6. Formalia 26](#_Toc164078285)

[6.1 Lovgivning 26](#_Toc164078286)

[6.2 Klagevejledning og offentliggørelse 26](#_Toc164078287)

[6.3 Sagsanlæg 27](#_Toc164078288)

[6.4 Hvad skal der videre ske 27](#_Toc164078289)

[6.5 Offentliggørelse 27](#_Toc164078290)

|  |  |  |
| --- | --- | --- |
| Baneanlæg | Adresse | Mosegårdsvej 20E, 4760 Vordingborg |
|  | Ejerlav og matrikelnummer | Barmosen, Kastrup, matr. nr. 3b |
|  | Grundejer | Vordingborg Kommune |
|  | Driftsherre | Vordingborg Kommune, Strategi for jordhåndtering og Enduro Danmark |
|  | CVR | 29189676 |
|  |  |  |
| Endurobane | Driftsherre | Enduro Danmark |
|  | CVR | 41562773 |
|  | CVR-P |  |
|  | Kontaktperson | Martin Reinholt Nielsen |
|  | Kontaktmail | [formanden@enduroklub.dk](mailto:formanden@enduroklub.dk) |
|  | Kontakttelefon | 20568205 |
| Myndighed | Godkendelsesmyndighed | Vordingborg Kommune |
|  | Tilsynsmyndighed | Samme |
|  | Listepunkt for endurobane | H 201 Motorsportsbaner |
|  | Listepunkt for baneanlæg | K 206 Nyttiggørelse af ikke-farligt affald |
|  | Sagsnummer | 23-012883 |
|  | Afgørelsesdato | 15. april 2024 |

# Indledning

Enduro Danmark vil etablere en Endurobane i fritidsområdet ved Mosegården. Enduromaskiner støjer mindre end normale motocross-maskiner. Kørsel på banen vil være karakteriseret ved for­holdsvis langsom kørsel, hvor forhind­ring­erne force­res i gå-tempo, for at træne balance og køre­teknik.

Når banen ikke benyttes af Enduro Danmark, vil der være mulighed for at bruge bakkerne til andre formål uden nævneværdig støj, såsom mountainbike.

## det ansøgte

Anlægget påtænkes etableret med bakker, så der kan laves teknisk krævende køreruter med for­hind­ringer. Der vil ikke være et fast baneforløb. Anlægget etableres med en omkransende jordvold, hvor den indvendige side kan indgå i baneforløbene.

Med den ydre jordvold opnås delvis støjdæmpning, men det primære formål er at skabe et spæn­dende og udfordrende baneforløb. Derudover giver de ydre jordvolde også et mere roligt visuelt udtryk set udefra. Den samlede højde af volden forventes at være ca. 5 meter.

Endurobanen udføres med ca. 150.000 tons jord. Kernen af bakker og jordvolde kan være lettere forurenet jord, og vil blive afmærket med markeringsnet. Toplaget udføres med ren jord.

Bakker og volde vil overholde respektafstanden til luftledningerne, som krydser arealet fra NV mod SØ. I området under højspændingsledningerne fastholdes terrænet uændret og forhindringer etab­leres direkte på det eksisterende terræn.

Et billede, der indeholder kort, Luftfotografering, luft, tekst

Automatisk genereret beskrivelse

Figur 1 Endurobanens placering i det nordvestlige hjørne af Barmosen Fritidsområde

## Godkendelsespligt

Projektet er godkendelsespligtig efter § 33 i Lov om Miljøbeskyttelse, idet driften af banen er omfat­tet af bilag 2 i godkendelsesbekendtgørelsen, punkt H 201 ”Udendørs motorsportsbaner …..”, og etab­­leringen af banelandskabet, med ren og lettere forurenet jord, er omfattet af punkt K 206 ”An­læg der nyttiggør ikke-farligt affald…….”.

Miljøgod­ken­delsen tager desuden udgangspunkt i vejledning fra Miljøstyrelsen om Støj fra Mo­tor­sportsbaner, nr. 2 fra 2005.

## Planforhold

Baneanlægget påtænkes placeret i Kommuneplanens rammeområde R05.02 ”Rekreativt område – Fritidsaktiviteter Mosegården”, som er lokalplanlagt med ”R05-02-02 – Tillæg nr. 1 til Lokalplan R05.02.01 – Mosegårdens Fritidsområde”.

Lokalplanen giver mulighed for terrænregulering op til 15 meter i den centrale del og 5 meter i ud­kanten af området.

Der er meddelt dispensation fra lokalplanen, så banen kan etableres uden omgivende beplant­nings­­bælte.

## Andre restriktioner

Gennem området er der et trace med mastebåret højspændingskabel. Alle klubbens aktiviteter, samt bygge- og anlægsarbejde i traceet kræver accept fra Energinet.

Ligesom for de øvrige miljøgodkendte motorsportsbaner i fritidsområdet sættes vilkår, der sikrer omkringboende støjfri dage hver uge. Aktiviteterne koordineres med de andre klubber.

# Afgørelse

Vordingborg Kommune meddeler hermed miljøgodkendelse til etablering af endurobane på matri­kel 3b, Barmose, Kastrup efter § 33 i miljøbeskyttelsesloven på nedenstå­ende vilkår.

Miljøstyrelsens standardvilkår for motorsportsbaner er anvendt. Der findes ikke standardvilkår for nyttiggørelse af jord til ændring af terræn. Den oprindelige num­merering af vilkår efter stan­dard­vil­kårsbe­kendt­gørelsen er bevaret. Ikke-relevante stan­dard­vilkår er erstattet af en forklarende note.

Vordingborg Kommunes egne vilkår er nummereret med bogstaver.

Når der i standardvilkår nævnes ”virksomheden”, menes ”Enduro Danmark” eller en tilsvarende forening, der af Vordingborg Kommune er givet retten til at køre med enduromaskiner på bane­anlægget.

## Vilkår for anlægsarbejdet

Generelt

1. Baneanlægget til endurokørsel kan etableres i det nordvestlige hjørne af Barmosen Fritids­område. Mod vest og nord må der ikke etableres jordvolde nærmere vandløbet end 10 meter. Afstanden regnes fra voldens fod og vandløbets kronekant. Mod øst afgrænses området af vejen mellem airsoftbanen og bakkeanlægget. Mod syd kan baneanlæggets ydervold etab­leres i forlængelse af den eksisterende jordvold mellem airsoftbanen og gokartbanen. Inder­siden af de lokalplanlagte jordvolde om baneanlægget kan benyttes til endurokørsel.

Endu­robanen og de omkransende jordvoldes dimensioner skal overholde bestem­mel­serne i lokal­planen.

1. Etableringen af endurobanen sker i faser. Inden opstart af banen skal der indsendes en plan for projektforløbet, som skal godkendes af kommunen.

Dokumentation for, at banens dimensioner over­holder lokalplanbestemmelserne, skal ind­sen­­des til Vordingborg Kommune senest tre måneder efter hver fase er færdigetableret.

1. Barmosen Jordbank er ansvarlig for etableringen af Endurobanen. De krav der er til Barmo­sen Jordbank i forhold til modtagelse, registrering og håndtering af jord er også gældende i for­bin­delse med etablering af Endurobanen.
2. Til etablering af Endurobanen må anvendes ren og lettere forurenet jord oplagt midlertidigt i Barmosen Jordbank. Hvis der skal suppleres med jord, som ikke er oplagt i Barmosen Jord­bank, gælder følgende:
   1. Der må anvendes åbenlyst uforurenet jord, hvis jordens forureningsgrad er doku­men­teret med historik fra opgravningslokaliteten, og Vordingborg Kommune har godkendt det.
   2. Prøvetagning og analyser af jorden skal være udført som beskrevet i jordflytnings­be­kendt­gørelsen, og jorden skal være karakteriseret som ren eller lettere forurenet efter kriterierne i bilag 1: ”*Modtagekriterier for modtagelse af jord til etablering af Enduro­bane i Fritidsområdet Barmosen*”.
3. Afvist jord (kraftigt forurenet eller med uacceptabelt indhold af affald), som fejlagtigt er modta­get på Endurobanen, skal inden tre dage bortskaffes til godkendt modtageanlæg eller oplæg­ges midlertidigt med henblik på bortskaffelse snarest muligt. Begrundelsen for afvisningen skal registreres og sendes til Vordingborg Kommune.

Jordhåndtering

1. Det skal sikres, at uvedkommende ikke kan tilkøre jord til Endurobanen.
2. Lettere forurenet jord skal aftippes inden for det areal, hvor Endurobanen og de omkringlig­gen­de jordvolde skal opbygges. Hvis det ikke er muligt, skal den forurenede jord aftippes på ven­de­pladsen, hvor det er muligt at adskille den forurenede jord fra den underliggende jord.
3. Lettere forurenet jord til indbygning i Endurobanen, skal holdes adskilt fra ren jord, som skal an­vendes til overdækning. Det skal tydeligt markeres med skilte, hvor lettere forurenet jord til indbygning og ren jord til overdækning skal aftippes.
4. Hvis der ikke er personale fra Barmosen Jordbank til stede for modtagelse af et givet jordpar­ti, skal transportøren være informeret om, hvor jordpartiet skal aflæsses.

Opbygning af Endurobanen

1. Der skal udlægges markeringsnet mellem lettere forurenet jord og ren overdækningsjord. Ud­læg­ning af markeringsnet skal løbende dokumenteres med foto. Foto af det udlagte marke­ringsnet skal kunne stedfæstes og oplysningerne skal fremgå af et kort.
2. Dokumentationen skal straks og senest 14 dage efter markeringsnettet er udlagt sendes til Vordingborg Kommune. Der må ikke ske overdækning med ren jord før kommunen har god­kendt dokumentationen for udlægningen af markeringsnettet.
3. Der skal udlægges ren overdækningsjord i en tykkelse på 1 meter over markeringsnettet og den lettere forurenet jord. Tykkelsen af overdækningsjorden skal løbende dokumenteres ved GPS-målinger eller lignende utvetydige stedfæstelser før og efter udlægning af ren jord. Op­lysningerne skal indtegnes på et kort, som skal indsendes umiddelbart og senest 14 dage ef­ter til Vordingborg Kommune.
4. De omkransende jordvolde, som også er en del af Endurobanen, skal løbende tilsås på yder­si­den og holdes bevokset, så erosion af den rene overdækningsjord mindskes. Tilså­nin­g skal ske så snart vejret er egnet til såning.

Jævnfør dispensation af den 10. august 2023 fra krav om beplantningsbælte i lokalplanen ”R 05.02.01 Mosegårdens Fritidsområde”, skal voldene tilsås med en frøblanding af hjemme­hø­ren­de overdrevsarter, som sås i et øvre lag af grus/sand eller andet næringsfattigt materiale. Dokumentation for tilsåning, f.eks. i form af foto og faktura for indkøb af frø skal ind­sen­­des umiddelbart og senest 14 dage efter til Vordingborg Kommune.

Menneskers sundhed

1. Det skal sikres, at uvedkommende ikke opholder sig eller leger i området, hvor Endurobanen etableres, og hvor der er blotlagt lettere forurenet jord. Dette kan sikres ved ugent­lig besigti­gelse eller ved afskærmning af området med markeringsbånd eller skilte, der viser, at uved­kommende ikke skal opholde sig der.
2. Hvis det alligevel sker, at uvedkommende opholder sig, leger eller på anden vis anvender de dele af arealet, hvor der er blotlagt lettere forurenet jord, skal det afspærres med hegn eller lignende, der forhindrer adgang til arealet for offentligheden.

Støv under anlægsfasen

1. Etablering af Endurobanen må ikke give anledning til væsentlig støvflugt. Tilsynsmyndig­he­den kan efter konkret vurdering beslutte om en eventuel støvflugt er væsentlig.
2. Støvflugt begrænses ved overdækning, sprinkling eller lignende foranstaltninger. Effektiv støv­­dæmpning skal kunne iværksættes med dags varsel.

Overfladevand

1. Det skal sikres, at der ikke sker overfladeafstrømning med indhold af jord eller andre materia­ler, eller nedskridning af jord eller andre materialer i Næs Å.

Affald

1. Affald, der fremkommer i forbindelse med anlægsarbejdet skal bortskaffes straks eller opbe­va­res i container eller på anden vis sikres mod vejr og vind.
2. Affaldet skal bortskaffes i overensstemmelse med Vordingborg Kommunes regulativ for er­hvervs­affald.

Egenkontrol

1. Hver 6 måned, indtil Endurobanen er færdigetableret, skal der indsendes en status i forholdt til, hvor langs anlægsprojektet er i forhold til den indsendte plan for projektforløbet jf. vilkår A.
2. Når Endurobanen er færdigetableret skal den samlede anvendte mængde ren og lettere foru­renet jord indberettes til Vordingborg Kommune.
3. For at sikre at mennesker ikke kan komme i kontakt med den lettere forurenet jord, skal det kon­­trolleres mindst en gang om året, at tykkelsen af overdækningsjorden er mindst 1 meter. Opstår der synlige eroderede områder og områder med manglende vegetation skal det dog hurtigst muligt retableres. Oplysninger om, hvornår kontrollen er udført og resultaterne af den­ne samt evt. udbedringer, skal indsendes til Vordingborg Kommune.

Driftsforstyrrelser og uheld

1. I tilfælde af spild eller lignende forurening i forbindelse med anlægsarbejdet skal udbredelsen af forureningen standses. Dette kan ske ved at utætheder udbedres, og forurenet jord bort­gra­­ves og oplægges på tæt overflade som presenning eller container. Vordingborg Kommune skal straks kontaktes.

Efterfølgende når uheldet er håndteret, så skal det registreres sammen med oplysninger om hvor­dan det er håndteret. Oplysningerne skal sendes til Vordingborg Kommune.

1. Hvis den ansvarlige entreprenør eller bruger af Endurobanen vurderer, at et spild er til fare for miljøet, og at forureningen ikke umiddelbart kan standses, skal vedkommende kontakte be­red­­­skabet. Hurtigst muligt herefter skal Vordingborg Kommune kontaktes.

Ophør

1. Ved en eventuel fjernelse af baneanlægget skal ejer træffe de nødvendige foranstaltninger for at undgå forureningsfare og for at efterlade stedet i en tilfredsstillende tilstand. Inden ophør iværk­sættes, skal der fremsendes en redegørelse for disse foranstaltninger til godkendelse hos tilsyns­myndighederne.

## Vilkår for drift af endurobane

Generelt

1. Ved driftsophør skal virksomheden forinden orientere tilsynsmyndigheden herom og der træffes de nødvendige foranstaltninger for at undgå forureningsfare og for at efterlade stedet i tilfredsstil­len­de tilstand.

2. Vilkår om befæstede og tætte flader. Dette er ikke relevant, da det ikke findes på stedet.

Indretning og drift

1. Baneanlægget må benyttes til endurokørsel to dage om ugen (mandag – lørdag). De valgte ugedage skal være koordineret med de øvrige klubber i Mosegårdens Fritidsområde, så der sikres to støjfrie hverdage per uge.
2. Der må køre op til 25 enduromaskiner på banen samtidigt.
3. Der må kun benyttes enduromaskiner, som er typegodkendt til kørsel på lande­vej, på baneanlægget.

3. Uden for banens åbningstid skal baneområdet være afspærret, så adgang effektivt forhindres.

4. Ved indgangen til baneområdet skal der findes et tydeligt opslag med åbningstider og løbsar­rangementer.

5. Baneanlægget, herunder støjdæmpende foranstaltninger, skal indrettes, således som det er for­udsat i de støjberegninger, der er lagt til grund for godkendelsen. Til­synsmyndigheden kan forlan­ge landinspektørattest til dokumentation af, at forudsætningerne er opfyldt, dog højst hvert andet år.

6. Der skal opsættes opslag til brugere af anlægget med information om, hvad der ligger til grund for støjdokumentationen, herunder hvor mange og hvilke typer køretøjer der må køre samtidigt.

1. Skiltning ved banen skal oplyse om, at der er fri adgang til bakkelandskabet udenfor banens åbningstider, forudsat der ikke anvendes støjende maskiner eller køretøjer.

Luftforurening

7. Driften må ikke give anledning til støvgener udenfor banen, som efter tilsynsmyndighedens op­fattelse er væsentlige. Baner, der kan afgive støv, skal vandes i tørre perioder umiddelbart før kør­sel.

8. Driften må ikke give anledning til lugtgener uden for banen, som efter tilsynsmyndighedens op­fattelse er væsentlige.

Beskyttelse af jord, grundvand og overfladevand

9. Vilkår om opbevaring af kemiske stoffer. Dette er ikke relevant.

10. Vilkår om opbevaring af olieprodukter. Dette er ikke relevant.

11. Vilkår om aflåsning af oplagsplads. Dette er ikke relevant.

12. Spild af brændstof, olie og kemikalier skal straks opsamles. Der skal til enhver tid forefindes opsugningsmateriale på virksomheden. Alt opsamlet spild af brændstof, olie og kemikalier inkl. brugt opsugningsmateriale skal opbevares og bortskaffes som farligt affald.

13. Reparation og vedligehold af køretøjer må kun foregå på arealer med en tæt belægning, der kan modstå brændstof, olie, kølervæske mv., eller på en spildbakke, der kan rumme den mængde væske, der håndteres.

14. Vilkår om vaskeplads. Dette er ikke relevant.

Egenkontrol

15. Vilkåret omfatter egenkontrol med befæstede arealer, som der ikke er nogen af. Dette er ikke relevant.

Driftsjournal

16. Vilkår for driftsjournal for egenkontrol efter vilkår 15. Dette er ikke relevant.

## Vilkår for støj

Støj under anlægsarbejdet

1. Arbejdet med anlæggelsen af banen, må foregå i dagtimerne, som specificeret i skemaet i vilkår CC.
2. Virksomhedens bidrag til det samlede ækvivalente korrigerede støjniveau, målt i dB(A) uden­dørs i 1½ meters højde ved de omkringliggende boliger, må i de viste tidsrum ikke overstige følgende værdier:

|  |  |  |  |
| --- | --- | --- | --- |
| Grænseværdier for støjbidrag til enkeltliggende boliger i Barmosen | | | |
| Ugedag | Tidsrum | Grænseværdi dB(A) | Referencetidsrum  timer |
| Mandag – fredag | 07.00 - 18.00 | 55 | 8 |
| Lørdag | 07.00 - 14.00 |
| Mandag – fredag | 18.00 - 22.00 | 45 | 1 |
| Lørdag | 14.00 - 22.00 |
| Søn- og helligdage | 07.00 - 22.00 |
| Alle nætter | 22.00 - 07.00 | 40 | ½ |
| Maksimalværdi for støjniveauet med tidsvægtning 'fast' i dB(A) | 22.00 - 07.00 | 55 |  |

Støj under endurokørsel

1. Bidraget til det A-vægtede ækvivalente lydtryksniveau fra træningsaktiviteter på banean­lægget må ikke overstige følgende værdier for den mest støjbelastede time:

|  |  |  |
| --- | --- | --- |
| Støjgrænse ved endurokørsel to dage om ugen (dBA) | Dagsperioder  *hverdage*  *9.00 - 18.00*  *Lørdag*  *9.00 – 14.00* | Aftensperioder  *hverdage*  *18.00 – 20.00*  *Lørdag*  *14.00 – 18.00* |
| Boligområde | 50 | 45 |
| Spredt beboelse i det åbne land | 55 | 50 |

Dokumentation af støj

1. Virksomheden skal, på tilsynsmyndighedens forlangende, dokumentere at ovennævnte støj­grænser er overholdt, under opførelse af baneanlægget (CC) og under drift (DD).

Dokumentationen skal være ved en ”Miljømåling – Ekstern støj” udført af et akkrediteret firma eller en certificeret person.

Et eksemplar af rapporten med dokumentation af beregnings- /måleresultaterne skal sendes til tilsynsmyndigheden senest 6 uger efter målingerne er udført. Rapporten skal fremsendes med forslag til eventuelle afhjælpende tiltag og eventuelle omkostninger derved.

Tilsynsmyndigheden kan kræve støjmåling udført én gang pr. år.

## Øvrige bemærkninger

* Det skal senest den dag, hvor tilkørsel af jord påbegyndes til Endurobanen meddeles til Vordingborg Kommune, at arbejdet er påbegyndt jf. § 44 i godkendelsesbekendtgørelsen (Bek. nr. 1083 af 9. sep. 2023).
* Godkendelsen bortfalder, hvis den ikke er udnyttet inden for to år fra datoen for offentliggø­relsen af godkendelsen, jf. § 37 i godkendelsesbekendtgørelsen.
* Miljøgodkendelsen træder i kraft ved datoen for meddelelsen. Det bemærkes, at udnyttel­sen af godkendelsen inden klagefristens udløb sker for egen regning og risiko i forhold til klagemyndighedens afgørelse.
* Ifølge miljøbeskyttelseslovens § 41b kan tilsynsmyndigheden, når der er forløbet otte år ef­ter meddelelsen af godkendelsen, ændre vilkårene ved påbud eller nedlægge forbud mod forsat drift.
* Dispensation fra lokalplan nr. R 05.02.01, af den 10. august 2023, kan indeholde vilkår for an­lægget.
* Dispensationen fra å-beskyttelseslinjen, af den 10. august 2023, kan indeholde vilkår for an­læg­get.
* Vær opmærksom på Jordflytningsbekendtgørelsen (bek. nr. 1452, af d. 7. december 2015).
* Området gennemskæres af stærkstrømsledninger, som er omfattet af bekendtgørelse af lov om sikkerhed ved elektriske anlæg, elektriske installationer og elektrisk materiel, nr. 26, 2019. Anlægsarbejde og aktiviteter nær og under led­ningerne forudsætter at der er opnået godkendelse/accept fra Energinet.

# Redegørelse om miljøforhold

## Baneanlægget

### Nyttiggørelse af affald i form af jord

Barmosen Fritidsområde er udlagt til støjende fritidsaktiviteter, og er reguleret med lokalplan R 05.02.02 Mosegårdens Fritidsområde. Etablering af en Endurobane vil derfor være i tråd med Vordingborg Kommunes ønske om at fremme mulighe­den for etablering af fritidsaktiviteter i det lokalplanlagte område.

Etablering af en Endurobane i Barmosen Fritidsområde ved nyttiggørelse af overskudsjord indgår også i Vordingborg Kommunes Strategi for jordhåndtering. En af strategiens mål er, at overskuds­jord skal betragtes som en ressource, der kan erstatte primære råstoffer, og være med til at etab­lere nye fritidsaktiviteter til gavn for kommunens borgere. Vordingborg Kommune har derfor i 2018 etableret en jordbank i Barmosen Fritidsområde, så de eksisterende fritidsaktiviteter, som har brug for tilførsel af jord til deres baner, let har adgang til jord.

Etablering af selve Endurobanen ved nyttiggørelse af overskudsjord fra bygge- og anlægsarbejder er godkendelsespligtige og omfattet af listepunkt K206: ”*Anlæg, der nyttiggør ikke-farligt affald, bortset fra anlæg under listepunkt 5.3 i bilag 1, autoophugning, skibsophugning, biogasfremstilling, kompostering og forbrænding*”.

### Anlæggelse af banen

Endurobanen består af bakker omkranset af jordvolde, hvor indersiden af voldene også udgør en del af banen. Bakkerne må jf. bestemmelserne i lokalplanen være maksimal 15 meter høje, og de omkringliggende jordvolde maksimal 5 meter høje. Jordvoldene må jf. lokalplanen ikke etableres med skråningssider, som er stejlere end 1:2.

Der arbejdes også på, at Endurobanen herunder særligt de omkransende jordvolde kan benyttes til mountainbike sport, når der ikke køres enduro på banen.

Endurobanen kan opbygges enten af overskudsjord, der er modtaget i Barmosen Jordbank, eller jord der modtages direkte på Endurobanen. Barmosen Jordbank er kommunalt ejet og er reguleret med en miljøgodkendelse, hvor der blandt andet er stillet krav for modtagelse, kontrol og registre­ring af jord.

Det betyder, at jord, der modtages direkte til indbygning i Endurobanen, er underlagt de samme krav, som jord der har været oplagt midlertidigt i jordbanken. Der er derfor ikke stillet vilkår om ud­arbejdelse af en driftsinstruks i nærværende miljøgodkendelse.

For at sikre at der ikke sker en sammenblanding af ren jord til overdækning og lettere forurenet jord til indbygning, er der stillet vilkår om, at det skal være tydeligt, hvor ren og lettere forurenet jord skal tippes af. Det er i den forbindelse også vigtigt, at transportøren er informeret om, hvor jorden skal aftippes. Den pladsansvarlige for Barmosen Jordbank er ansvarlig for at aftip­ningen sker korrekt.

Ved at stille vilkår om at uvedkommende ikke kan tilkøre jord til Endurobanen, så sikres det, at der kun modtages jord som er godkendt af miljømyndighederne, og som kan overholde modtagekrite­rier­ne, samt at der ikke sker en sammenblanding af ren og forurenet jord. Dette vilkår sikrer også, at der ikke placeres forurenet jord uden for Endurobanen.

### Jord, grundvand og overfladevand

#### Jord til indbygning

Forureningsgraden af den jord, som indbygges i Endurobanen, skal være kendt, inden jorden kan modtages. Det betyder, at jorden enten er analyseret jf. reglerne i jordflytningsbekendtgørelsen, eller at Vordingborg Kommune har viden om, hvor jorden stammer fra, og at de aktiviteter, der har været på den lokalitet gennem tiden, ikke mistænkes for at have forurenet jorden.

Jorden, som indbygges i Endurobanen, skal overholde modtagekriterierne indeholdt i bilag 1, hvil­ket er de samme modtagekriterier, som er gældende for modtagelse af jord i jordbanken. Jorden kan være lettere forurenet med kulbrinter, tjærestoffer og metaller. Kriterierne for forureningskom­ponenterne er fastsat efter Vejledning i Håndtering af forurenet jord på Sjælland (Sjællandsvejled­ningen), jordflytningsbekendtgørelsen og bekendtgørelsen om lettere forurenet jord (Bek.nr. 554 af 19 maj 2010).

For de mobile stoffer i jorden er kriterierne sat til klasse 0 og 1 jf. Sjællandsvejledningen, og for de immobile stoffer er de fastsat til klasse 2 jf. Sjællandsvejledningen eller værdierne, som defineret lettere forurenet jord i bekendtgørelsen om lettere forurenet jord.

#### Risikovurdering – stoffernes mobilitet

Ansøgningsmaterialet indeholder en risikovurdering, som indeholder en modelberegning af ned­sivningshastigheder af forurenende stoffer. Den anvendte model er JAGG 2.0.

Modelberegningerne tager udgangspunkt i de forureningsparametre, man oftest ser i diffust lettere

forurenet byjord og vejjord. De parametre, der indgår i modelberegningerne, er to typer af PAH,

forskellige fraktioner af oliekulbrinter samt tungmetallerne bly, cadmium og zink.

Risikovurderingen viser, at det for den mest flygtige PAH, fluoranthen, vil tage omkring 190 år at

nedsive til 1 meters dybde, mens det for den mindre flygtige benz(a)pyren vil tage 1.900 år. Tids-punktet er angivet som det antal år, hvor koncentrationen i 1 meters dybde er 50% af den koncen­tration, der siver ud af den oplagte jord.

Den mest flygtige kulbrintefraktion (C6 – C10) nedsiver forholdsvist hurtigt i jorden, og i modelbe­reg­ningen nås 1 meters dybde efter tre år. Modtagekriteriet for Endurobanen er på baggrund heraf sat til 25 mg/kg TS, hvilket svarer til Sjællandsvejledningens klasse 0 og 1.

De øvrige kulbrintefraktioner nedsiver noget langsommere. F.eks. er de tunge kulbrinter (C20-C35)

1.600 år om at nedsive til 1 meter. Modtagekriteriet for disse kulbrintefraktioner er sat efter Sjæl­lands­vejledningens klasse 2 og bekendtgørelsen om definitionen af lettere forurenet jord.

Tungmetallernes mobilitet i jord er afhængig af pH. Modelberegningerne er derfor foretaget for 2

pH-værdier – en konservativ sur pH på 4,6 og en mere almindelig pH-værdi i jord på 6,3. Ved lav

pH når zink 1 meters dybde efter 49 år, og for cadmium og bly sker det efter henholdsvis 140 og

860 år. I jord med normal pH vil den tilsvarende spredning for de førnævnte tre metaller tage mel­lem 2.000 og 4.000 år.

For tungmetaller er de foreslåede modtagekriterier afpasset efter forventninger til tungmetal­ind­hol­det i diffust forurenet jord dvs. fra kl. 0 op til grænseværdierne for lettere forurenet jord.

Det er kommunens vurdering, at jord der overholder modtagekriterierne, ikke vil udgøre en risiko for forurening af jorden under Endurobanen. Da der er vilkår om, at den forurenede jord skal over­dækkes med markeringsnet, så vil man også i fremtiden have styr på, hvor der er oplagt lettere forurenet jord. For ikke at forurene jorden med lettere forurenet jord uden for Endurobanen er der stillet vilkår om, at forurenet jord skal aftippes inden for banearealet.

#### Grundvand

Endurobanen ligger ikke i et område med særlige drikkevandsinteresser, og heller ikke i et vand­ind­vindingsopland til drikkevandsforsyning.

Det primære grundvandsmagasin i området er dækket af et 20 til 25 meter tykt lerlag. Nærmeste boring til drikkevandsindvinding er DGU nr. 226.539, der ligger ca. 1,6 km øst for projektarealet. Afstanden til det boringsnære beskyttelsesområde (BNBO) omkring boringen er ca. 1,5 km.

Modelberegningerne viser, at nedsivning af forurenede stoffer i den underliggende jord er ringe for

tungmetaller, PAH’er og de tunge kulbringefraktioners vedkommende. Det vurderes, at disse im­mo­bile stoffer ikke udgør en risiko for grundvandet, heller ikke hvis jorden placeres i et BNBO. Da nedsivningen af flygtige kulbrinter er forholdsvist hurtigt, må der kun modtages jord svarende til kl. 0 jord med indhold af denne kulbrintefraktion.

Vi vurderer, at det med de fastsatte kriterier for jordens indholdsstoffer og forureningsgrad, er sik­ret, at der ikke er risiko for forurening af grundvandet.

#### Overfladevand

Endurobanen etableres ca. 12 meter fra nærmeste målsatte vandløb Næs Å, som er en udgravet lige afvandingskanal

Det skal sikres, at der ikke under anlægsfasen sker afstrømning eller nedskridning af jord eller and­re materialer ned i Næs Å.

Når Endurobanen er færdigetableret, vil toplagget bestå af ren jord og ydersiden af de omkran­sende jordvolde vil være tilsået, så der ikke sker spredning af forurening fra Endurobanen til de om­liggende arealer ved overfladisk afstrømning.

I forhold til udvaskning af forurenende stoffer fra lettere forurenet jord i Endurobanen til Næs Å

viser modelberegningerne, at nedsivning af forurenede stoffer i den underliggende jord er ringe for

tungmetaller, PAH’er og de tunge kulbringefraktioners vedkommende. Det vurderes, at disse im­mobile stoffer ikke udgør en risiko for Næs Å. Da nedsivningen af flygtige kulbrinter er forholdsvist hurtigt, må der kun anvendes jord svarende til kl. 0 jord med indhold af denne kulbrintefraktion.

Vi vurderer, at det med de fastsatte kriterier for jordens indholdsstoffer og forureningsgrad, er sikret, at der ikke er risiko for forurening af Næs Å.

### Menneskers sundhed

Under etableringen af Endurobanen kan der være risiko for, at personer kommer i kontakt med

den lettere forurenede jord.

Under anlægsfasen skal det sikres, at uvedkommende ikke opholder sig eller leger i området, hvor

Endurobanen etableres, og der er blotlagt forurenet jord. Derfor stilles der vilkår om hyppige besig­tigelse, eller alternativt at området afskærmes med markeringsbånd eller skilte og hvis nødvendigt med hegn eller lignende, der forhindrer adgang til blotlagt forurenet jord.

Der stilles desuden vilkår om, at der på de dele af Endurobanen, hvor der anvendes lettere foru­re­net jord, udlægges minimum 1 meter ren jord samt markeringsnet mellem den lettere forurenede jord og det afsluttende lag rene jord. Dette sker for at sikre, at mennesker ikke i fremtiden kommer i kontakt med forurenet jord.

For at sikre sig, at mennesker ikke udsættes for kontakt med lettere forurenet jord, stilles der vilkår om, at der skal føres kontrol med, at det øverste rene jordlag er tilstrækkelig til at hindre kontakt. Opstår der synlig erosion af det rene jordlag skal skaderne straks udbedres. Mindst en gang om året skal det kontrolleres at tykkelsen af laget med ren er 1 meter.

Disse foranstaltninger vil, sammen med vilkår om at forurenet jord ikke må spredes til de om­kring­liggende områder, sikre, at mennesker ikke kommer i kontakt med forurenet jord.

### Affald

Der forventes ikke at fremkomme særligt meget affald fra arbejdet, og der vil være tale om inerte

materialer, som ikke i sig selv medfører risiko for forurening af jord og grundvand.

Affald, der fremkommer i forbindelse med anlægsarbejdet, skal opbevares i container eller på an­den vis, så det er sikret mod vejr og vind.

Affald skal bortskaffes i overensstemmelse med Vordingborg Kommunes regulativ for erhvervsaf­fald.

### Til- og frakørsel

Der er etableret en adgangsvej ned til Endurobanen og en vendeplads foran banen. Jord der skal indbygges i Endurobanen flyttes fra jordbanken via dumpere. Afstanden mellem jordbanken og banen er ca. 300 meter. Jord, som ikke er oplagt midlertidigt i jordbanken, tilkøres til Enduro­banen på lastbiler. Vendepladsen foran sikrer, at lastbilerne ikke skal bakken ned til Endurobanen forbi Næs Å.

## Enduro Danmarks endurobane

### Befæstede/tætte overflader

Der vil ikke være befæstede/tætte overflader på anlægget. Standardvilkår 2 er ikke relevant.

### Endurokørsel

Ifølge ansøgningen ønskes endurokørsel onsdage kl. 16.00 – 20.00 og lørdage kl. 10.00 – 16.00. Det er de samme tidsrum, hvor motocrossbanen benyttes.

Endurokørslen foregår på det opbyggede bakkelandskab og på indersiden af de ydre volde. Der etableres desuden diverse forhindringer, som skal forceres under kørslen.

Når klubben benytter banen, vil der blive opretholdt fri passage til anlægget.

Der foreligger ikke en støjberegning med forudsætninger om indretningen af banen og afskær­m­ende foranstaltninger. Standardvilkår 5 vil være relevant, når og hvis der er udført en støjbereg­ning.

Indretningen af banen er beskrevet i afsnit 3.1.2

#### Adgangskontrol og skiltning

Det er almindelig praksis, at uautoriseret brug af motorsportsanlæg forhindres. Dette er udtrykt med stan­dardvilkår 3. Vi anser dette for opfyldt med den omkransende vold og forhindring af ad­gang til baneanlægget for motorkøretøjer, uden for åbningstiden. Det er ligesom det foregår ved de øvrige baner i Barmosen, men der skal være offentlig adgang for cyklister og fodgængere.

Pligten til at underrette besøgende om åbningstider og ordensregler for benyttelse, er udtrykt i standardvilkår 4 og 6.

### Beskyttelse af jord og grundvand

Banen ligger i et område med almindelige drikkevandsinteresser.

Der vil ikke være faste oplag af brændstof, kemikalier eller olie på arealerne. Standardvilkår 9, 10 og 11, om opbevaring af kemiske stoffer og olieprodukter, er ikke relevante.

Påfyldning af drivmiddel vil udelukkende foregå med mil­jø­måt­te under motorcyklerne. Dette opfyl­der standardvilkår 12. Derudover skal standardvilkår 13 sikre at vedligehold og reparation kan foregå uden spild af kemikalier på jorden.

Der påtænkes ikke etableret mulighed for vask af køretøjerne. Standardvilkår 14 er derfor ikke relevant.

### Egenkontrol

Ifølge vejledning om støj fra motorsportsbaner kan egenkontrollen, der skal sikre overholdelse af miljøgodkendelsens støjgrænser, bestå i registrering af, hvilke motorcykler der er bragt med til anlægget ved den enkelte træningsdag. Registreringen skal give mulighed for at kontrollere om, de enkelte maskiner opfylder miljøgodkendelsens betingelser.

For maskiner, der regelmæssigt benytter anlægget, skal der kunne fremvises dokumentation for kildestyrke, målt på stand efter DASUs regler.

Standardvilkår 15 om kontrol med befæstede flader er ikke relevant.

### Driftsjournal

Standardvilkår 16 om driftsjournal for registreringer efter standardvilkår 15 er ikke relevant.

### Driftsforstyrrelser og uheld

I ansøgningen oplyses, at eventuelt spild af drivmiddel eller olie opsamles med oliesugende materialer, som brugerne selv medbringer. Der medbringes også brandslukker. Det er normal praksis ved Enduroløb.

## Støj

Den nærmeste bolig ligger omkring 900 meter fra banen og omkring en snes boliger ligger lidt mere end 1 kilometer fra banen i forskellige retninger. De nærmeste boligområder ligger et par kilometer mod sydvest.

Et billede, der indeholder kort, diagram, tekst, Plan

Automatisk genereret beskrivelse

Figur 2 Endurobanens placering i fht boligområder (rød plet: Endurobane)

### Støj fra anlægsarbejdet

Anlægsarbejdet omfatter primært tilkørsel af jord med dumpere, lastbiler og arbejde med entrepre­nørmaskiner på Endurobanen. Maskinerne, der skal etablere baneanlægget, bruges til daglig i Vor­dingborg Kommu­nes jordbank, som også ligger i Barmosen. Det har ikke givet anledning til gener for omkringboende. Derudover vil der lejlighedsvist blive anvendt maskiner til frasortering af sten og nedknusning af stenene, så de kan benyttes til køreflader.

Der er ikke lavet støjberegninger for anlægsarbejdet, men maskiner til jordflytning har som regel en kildestyrke omkring 105 dB(A).

Der fastsættes støjgrænser, efter Miljøstyrelsens vejledende støjgrænser for omkringliggende boli­ger og boligområder. Vi vurderer at arbej­det ikke vil medføre overskridelse af disse støjgræn­ser.

Etableringen af endurobanen vurderes ikke at medføre væsentlige vibrationsgener.

### Støj fra endurokørsel

Med ansøgningen ønskes mulighed for op til 25 kørere samtidig på anlægget. Alle enduromaski­ner på banen vil være typegodkendt til kørsel på offentlig vej.

Miljøgodkendelser af motorsportsbaner gives normalt på grundlag af støjberegninger for den på­tænk­te aktivitet. Det er ikke krævet her, idet de anvendte maskiner støjer meget mindre end moto­crossmaskiner, og der er god afstand til støjfølsomme områder.

#### Støj ved endurokørsel med motocrossmaskiner

Ansøg­ningen er vedlagt kopi af støjdokumentation for kørsel med moto­crossmaskiner på en kom­bineret Endurobane og Motocrossbane ved Fakse.

Ved støjmålingen/-beregningen i Fakse var der vedvarende kørsel med 2 stk. ”Motocross 250 ccm” og 1 stk. ”Motocross 4-takt” på endurobanen. Kildestyrkerne for de to mas­ki­ner er henholdsvis 128 og 129 dB(A) (re 1 pW), jf. Motorstøjsvejledningen. Dokumentationen er udført som ”Miljømåling – Ekstern Støj”.

Støjrapporten viste at endurokørsel med en almindelig motocrosskørsel støjer ca. 7 dB mindre end ved almindelig motocrosskørsel, ca. 120 dB(A).

Vi skønner, på den baggrund, at kørsel med en enkelt tilsvarende motocrosscykel på den nye ba­ne i Barmosen, vil medføre et støjbidrag omkring 50 dB(A) ved de nærmeste boliger.

#### Støj ved kørsel med enduromaskiner

I april 2023 udførte tilsynsmyndigheden og Søren Rein­hard fra Enduroklub Danmark en orien­te­ren­de støjmåling ved området i Barmosen. Enduromaskinerne var typegodkendt til kør­­sel på offentlig vej.

Med en køremåde, der typisk forekommer på en endurobane, måltes kildestyrken ved forbikørsel af en maskine til 95 dB(A). Ved nær­meste bolig giver det et støjbidrag omkring 25 dB(A). Ved 10 samtidige kørere vil støjbidraget være 35 dB(A) og ved 25 samtidige kørere på banen vil det være lige un­der 40 dB(A).

Ved forbikørsel med høj hastighed, blev kildestyrken estimeret til 115 dB(A). Dette repræ­sen­terer en mak­si­mal situation, som sporadisk vil forekomme kortvarigt. I den situation vil støj­niveauet ved nærmeste bolig være omkring 45 dB(A). Kørsel med fuld last vil anta­ge­ligt typisk forekomme mel­lem bak­kerne, hvor den omgivende vold dæmper støjudbredelsen.

#### Samlet vurdering af støjgener fra kørsel på banen

De ovennævnte oplysninger om støjbidrag ved omkringboende medtager kun afstandsdæmpning. Virkningen af eventuelle skærme, luftdæmpning og terrænvirkning er ikke medtaget, og det vil tage yderligere nogle få dB af støjbidraget.

Støjniveauet ved endurokørsel er typisk så lavt, at det kun vil kunne høres svagt ved de omkring­liggende boliger, selv om der kører flere maskiner samtidig. En enkelt hurtigkørende maskine højt på bakken, kan dog øge støjen betydeligt.

Da vurderingen af banens støjbidrag i omgivelserne baserer sig på orienterende målinger og beregninger, og ikke en ”Miljømåling – Ekstern Støj” for den konkrete lokalitet, tillægger vi resul­taterne en ubestemthed på 10 dB.

Der fastsættes støjgrænser for enkeltliggende boliger og boligområder jævnfør tabel 3.1 i Motor­støjsvejledningen for to ugentlige træningsdage. Ved 25 kørende enduromaskiner på pladsen vil støjniveauet være 10 dB mindre end den mest begrænsende vejledende støjgrænse.

Brug af motocrossmaskiner på bakkerne vil med sikkerhed overskride støjgrænserne. Der sættes derfor vilkår om at de an­vendte maskiner skal være typegodkendt til landevejskørsel.

For det tilfælde, at støjbelastningen viser sig større end forventet, skal tilsynsmyndigheden have mulighed for at kræve støjbelastningen dokumenteret ved en ”Miljømåling – Ekstern Støj M3/B3”.

## Støv

Under etableringen af banen vil der være risiko for støvdannelse fra blottet jord. Risikoen for støv­flugt ved arbejde med jorden er minimal, da der ikke sker jordbehandling på stedet.

De mest støvudsatte lokaliteter er gokartbanen og solcelleanlægget, som begge støder op til endu­robanen.

Støvflugt fra pladsen, og i særdeleshed oplag af forurenet jord, skal forhindres for at undgå støvge­ner. Støv fra oplag af forurenet jord kan tilføre forure­nende stoffer til omgivende jorder. Det kan forhindres ved oversprinkling af bar jord, eller ved andre effektive støvdæmpende for­an­stalt­ninger.

Med tiden forventes bakkerne at vokse til med græs og buske. Der vil være kørespor, men støv­dan­nelsen herfra forventes at være ubetydelig. Vandvogn m. spredesystem vil om nødvendigt blive anvendt til støvdæmpning ved støvflugt under træning.

Standardvilkårene 7 og 8 for endurobanen giver tilsynsmyndigheden mulighed for at påtale gene­rende støvflugt eller lugt.

## Ophør

Vordingborg Kommune skal under­rettes, hvis Enduro Danmark ikke længere vil benytte banean­lægget. Driftsherrepligter i forhold til miljøgodkendelsen af baneanlægget gælder vedvarende for det etablerede bakkeanlæg, og skal over­drages til ny bruger eller ejeren af jorden.

Ved ophør af benyttelsen forventes eventuelle naturfremmede baneelementer fjernet, så området kan efterlades i en tilfredsstillende tilstand. Dette aftales med tilsynsmyndigheden.

Ved eventuel fjernelse af baneanlægget, skal det til den tid sikres, at den lettere foru­renede jord håndteres uden risiko for miljø og menneskers sundhed, og at stedet efterlades i en tilfreds­stil­len­de tilstand.

# Andre forhold

## Stærkstrømsrisiko

Ved højspændingsledningen, der går fra NV over arealet mod SØ, er et 39 meter bredt bælte under ledningerne behæftet med restriktioner.

Hvis mennesker eller maskiner kommer mere end 3 m over det oprindelige terræn inden for det restrik­tionsbelagte område, vil der være livsfare på grund af det elektriske felt omkring ledningerne.

Der skal søges en arbejdsinstruktion ved Energinet for ethvert arbejde med maskiner i restriktions­om­rådet, ligesom Energinet skal høres om restriktioner for sportslige aktiviteter og eventuelle pub­likumsfaciliteter.

## Andre foreningsaktiviteter i fritidsområdet

Umiddelbart øst for banen ligger en airsoft skydebane, som er afgrænset med en sikkerhedsvold, der har mindste kote 2,5 meter over den højest placerede standplads på airsoft-banen. Sikker­heds­­­volden ved airsoft-banen er 5 meter høj.

Syd for anlægget er der ved at blive etableret riffelskydebane, med skudretning mod Endurobanen. Disse aktiviteter indebærer ikke risiko eller begrænsninger for brugerne af endurobanen.

De øvrige miljøgodkendte aktiviteter i fritidsområdet har vilkår om koordinering af driften, så der kan opretholdes aktivitetsfri dage i løbet af ugen. Enduro Danmark skal deltage i denne koor­di­ne­ring.

## Habitatsvurdering

De nærmeste Natura 2000-område er ”Lekkende Dyrehave” (nr. 151), som ligger mod nordøst og ” Havet og kysten mellem Karrebæk Fjord og Knudshoved Odde” (nr. 148).

Begge områder ligger ca. 5 km fra anlægget og hverken etableringen eller brugen af banen vil på­virke disse eller andre naturområder.

## Miljøvurdering

Endurobanen er optaget i Miljøvurderingslovens bilag 2, 11b) ”Anlæg til bortskaffelse af affald

(projekter, som ikke er omfattet af bilag 1)”, og 11a) ”Permanente væddeløbs- og prøve­kørsels­baner for motorkøretøjer”. Projektet er derfor blevet screenet for om det har væ­sentlige miljø­på­virkninger.

Screeningen viste at der ikke er væsentlig påvirkning af miljøet fra projektet. Der skal derfor ikke udarbejdes miljøkonsekvensrapport af det anmeldte projekt. Afgørelsen herom efter Miljøvur­de­ringslovens § 21 er meddelt den 31. august 2023.

## BAT

Det er omfattet af bedste tilgængelige teknik at mindske forbruget af råstoffer og anvende teknik­ker, der minimerer affaldsmængden. Det er derfor bedste tilgængelige teknik at nyttiggøre over­skuds­jord til etablering af en Endurobane.

Baneanlægget etableres med almindeligt anvendte entreprenørmaskiner.

Banens drift er underlagt standardvilkår, som sikrer at BAT er tilgodeset.

# Udtalelser

Ved miljøgodkendelse af aktiviteter under godkendelsesbekendtgørelsens bilag 2 kræves ikke forudgående offentlighed om ansøgningen.

Ansøger har haft udkast for miljøgodkendelsen til udtalelse, men havde ingen bemærkninger.

# Formalia

## Lovgivning

Miljøministeriets lovbekendtgørelse nr. 48 af 12. januar 2024 af lov om miljøbeskyttelse.

Miljøministeriets bekendtgørelse nr. 1083 af 9. august 2023 om godkendelse af listevirksomhed.

Miljø- og Fødevareministeriets bekendtgørelse nr. 1537 af 9. december 2019 om standardvilkår i godkendelse af listevirksomhed.

Jordflytningsbekendtgørelsen (bek. nr. 1452, af d. 7. december 2015)

## Klagevejledning og offentliggørelse

I og andre med væsentlig interesse i sagen kan klage over denne afgørelse til Miljø- og Fødevare­klagenævnet.

En eventuel klage skal senest den 13. maj 2024 indgives via klageportalen, som der er adgang til via borger.dk eller virk.dk. Begge ind­gan­ge kræver Mit-ID.

Når klagen oprettes i portalen, vil der blive opkrævet et gebyr på 900 kr. for borgere og 1.800 kr. For virksomheder, organisationer og offentlige myndigheder.

Klageportalen sender automatisk klagen videre til kommunen, ligesom der gives besked, hvis kommunen fastholder afgørelsen. Efter behandling sender klagenævnet sin afgørelse til sagens parter, også via klageportalen.

Miljø- og Fødevareklagenævnet afviser klager indsendt uden om klageportalen, medmindre I er blevet fritaget for at bruge klageportalen.

Hvis I ønsker at blive fritaget for at bruge klageportalen, skal I sende en begrundet anmodning til kommunen. Kommunen videresender jeres anmodning til nævnet, som herefter beslutter om, I kan fritages. Se betingelserne for at blive fritaget på naevneneshus.dk.

## Sagsanlæg

I har også mulighed for at prøve sagen ved en domstol, jf. § 101 i Lov om Miljøbeskyttelse. Sagen skal i så fald være anlagt senest 6 måneder efter, at I har modtaget vores afgørelse, som er den 15. oktober 2024.

## Hvad skal der videre ske

Hvis der indkommer klager indenfor klagefristen, vil I og sagens interessenter blive orienteret om det.

## Offentliggørelse

Afgørelsen offentliggøres på Vordingborg Kommunes hjemmeside, og sendes til følgende organisationer og myndigheder:

Sundhedsstyrelsen, Styrelsen for Patientsikkerhed, Tilsyn og Rådgivning Øst, Islands Brygge

67, 2300 København S, trost@stps.dk

Danmarks Naturfredningsforening, Vordingborg afd. v/ Martin Vestergaard,

martin@naturatlas.dk og dnvordingborg-sager@dn.dk

Miljøstyrelsen, mst@mst.dk

Jeanet Severin og Lars Jensen

Bilag:

1. ”Modtagekriterier for modtagelse af jord til etablering af Enduro­bane i Barmosen Fritidsområde”

BILAG 1:

Modtagekriterier for modtagelse af jord til etablering af Endurobane i Barmosen Fritidsområde

|  |  |  |
| --- | --- | --- |
| Metaller | mg/kg tørstof | Svarende til…. |
| Arsen | 20 | Klasse 1 og 2/Kategori 2 |
| Cadmium | 5 | Klasse 3/Kategori 2/Lettere forurenet jord |
| Krom | 500 | Klasse 2 |
| Kobber | 500 | Klasse 2 |
| Kviksølv | 1 | Klasse 1 og 2 |
| Nikkel | 40 | Klasse 2 |
| Bly | 400 | Klasse 3/Kategori 2/Lettere forurenet jord |
| Tin | 20 | Klasse 0 og 1 |
| Zink | 500 | Klasse 1 og 2 |
|  |  |  |
| PAH’erne |  |  |
| PAH total | 40 | Kategori 2/ Lettere forurenet jord |
| Benz(a)pyren | 3 | Kategori 2/ Lettere forurenet jord |
| Dibenz(a,H)antracen | 3 | Kategori 2/ Lettere forurenet jord |
|  |  |  |
| Kulbrinter |  |  |
| Reflab 1 |  |  |
| Total olie C6 –C35 | 200 | Klasse 2 |
| Flygtig Benzin C6 – C10 | 25 | Klasse 0 og 1 |
| Let olie C10 –C20, heraf | 83 | Klasse 2 |
| Let olie C10 – C15 | 60 | Klasse 2 |
| Let olie C15 – C20 | 83 | Klasse 2 |
| Tung olie C20 – C35 | 200 | Klasse 2 |
|  |  |  |
| Reflab 4 |  |  |
| Total olie C6 – C40 | 300 | Klasse 2 |
| Flygtig Benzin C6 – C10 | 25 | Klasse 0 og 1 |
| Let olie total C10 – C20 | 71 | Klasse 2 |
| Flygtig Benzin C6 – C10 | 30 | Klasse 2 |
| Let olie C15 – C20 | 71 | Klasse 2 |
| Tung olie C20 – C40 | 300 | Klasse 2 |
|  |  |  |
| Gammel VKI metode |  |  |
| Total olie C6 – C35 | 200 | Klasse 2 |
| Flygtig Benzin C6 – C10 | 25 | Klasse 0 og 1 |
| Flygtig Benzin C10 – C25 | 75 | Klasse 2 |
| Tung olie C25 – C35 | 200 | Klasse 2 |

I kolonnen Svarende til … svarer:

* klasse til klasseinddelingen for jord jf. Vejledning i Håndtering af forurenet jord på Sjælland fra den 25. oktober 2010.
* kategori til inddelingen i kategorier jf. Jordflytningsbekendtgørelsen - Bek.nr 1452 af 7/12 2015
* lettere forurenet jord til definitionen af jord jf. Bek. om definitionen af lettere forurenet jord – Bek.nr. 554 af 19/5 2010.

Der kan modtages jord med et mindre indhold af asfaltstykker. Uanset, at jorden ud fra analyser og historik klassificeres som ren jord, betragtes den som lettere forurenet.

|  |
| --- |
| Vordingborg Kommune  Postboks 200  Østergårdstræde 1A  4772 Langebæk  Tlf. 55 36 36 36 |